《既出都门望西路发有作 其二》
明代·李孙宸

谁令渝高蹈，怀禄入承明。十载铅与椠，悠悠竟何成。

情澹圭组薄，恋深犬马轻。远辞承华侧，秖役潞子城。

衔命俨陨越，敕躬每屏营。揽衣遵遥渚，整辔骛脩坰。

岭南隔天末，何日抗归旌。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。